Public procurement notice: Contract Award Notice
Published: 2025-10-21
Buyer: Lyngby-Taarbæk Forsyning A/S
Country: DK
Region: DK012
Contract type: Services
Procedure: Negotiated with prior call for competition
CPV classification: 72000000 | 72100000 | 72200000 | 72700000
Estimated value: 29000000 DKK
Award criteria: price, quality

Technical requirements: Efter modtagelse og gennemgang af de indledende tilbud, afholder Ordregiver et individuelt forhandlingsmøde med hver tilbudsgiver. Forhandlingsmøderne vil blive afholdt fysisk hos Ordregiver. Adressen er Firskovvej 38, 2800 Kongens Lyngby. Forhandlingsmøderne afholdes i henhold til tidsplanen angivet i udbudsbetingelserne. Ordregiver kan dog til enhver tid ændre i tidsplanen. I det tilfælde vil tilbudsgiver få besked herom via Udbudssystemet. Ordregiver vil forud for forhandlingsmøderne sende invitation til tilbudsgiver med nærmere oplysninger om mødepraktik, herunder mødetidspunktet. Tilbudsgiverne vil forud for mødet modtage en dagsorden.
Tilbudsgiver opfordres til at deltage i forhandlingsmøderne med eksperter og nøglepersoner med den fornødne ekspertise. Antal deltagere i forhandlingsmøderne skal begrænses til max. 5 personer. Tilbudsgiver vil efterfølgende modtage et referat af sit forhandlingsmøde. Drøftelser mellem Ordregiver og tilbudsgiver er fortrolige, og tilbudsgiver vil derfor ikke modtage oplysninger om Ordregivers forhandlinger med de øvrige tilbudsgivere. Forhandlingerne gennemføres i overensstemmelse med ligebehandlings- og gennemsigtighedsprincippet. Ordregiver afholder ét forhandlingsmøde med hver tilbudsgiver, og alle tilbudsgivere får afsat den samme tid til forhandlingsmødet. Såfremt det viser sig nødvendigt, kan der være en individuel skriftlig afklaring af enkelte spørgsmål mellem tilbudsgiver og Ordregiver, som en del af den samlede forhandlingsrunde. Ordregiver forbeholder sig ret til at indkalde til endnu et forhandlingsmøde i første forhandlingsrunde, hvis det vurderes nødvendigt. Alle tilbudsgivere vil i så fald blive inviteret til et yderligere forhandlingsmøde. 
Ordregiver forbeholder sig retten til at gennemføre flere forhandlingsrunder. Ordregiver forbeholder sig retten til, at forhandlingerne gennemføres i flere faser med henblik på at begrænse antallet af tilbud, der skal forhandles om, jf. udbudslovens § 66, stk. 3 (”short-listing”). Short-listing sker på grundlag af de kriterier for tildeling, der er fastlagt i udbudsbekendtgørelsen og i nærværende udbudsbetingelser afsnit 6. Antallet af deltagere i den sidste fase vil udgøre 3 tilbudsgivere.
Der kan forhandles om alle aspekter af kontraktgrundlaget, samt de tekniske betingelser. Ordregiver anser sig således ikke på forhånd afskåret fra at ændre i udbudsmaterialet, idet Ordregiver dog ikke kan ændre på grundlæggende elementer.
Ordregiver anser sig for berettiget til at forhandle om alle tilbud, bortset fra de endelige tilbud. Bemærk, at Ordregiver anser sig for berettiget til at indlede forhandlinger med tilbudsgivere, der har afgivet tilbud med forbehold, herunder forbehold over for grundlæggende elementer i udbudsmaterialet.
Ordregiver kan, på baggrund af drøftelser på forhandlingsmøder, vælge at tilpasse udbudsmaterialet, dog således, at der ikke foretages ændringer af grundlæggende elementer i udbudsmaterialet. Såfremt der foretages ændringer eller tilpasninger i udbudsmaterialet, vil et opdateret udbudsmateriale blive uploadet via Udbudssystemet samtidig med opfordring om at afgive reviderede eller endelige tilbud.
Nærværende udbud vedrører en kontrakt angående drift af kritisk IT-infrastruktur for Lyngby-Taarbæk Forsyning A/S (herefter Ordregiver). Ordregiver er ansvarlig for levering af essentielle forsyningstjenester, herunder affaldshåndtering, drikkevand og spildevandshåndtering til borgere og virksomheder i Lyngby-Taarbæk Kommune, og for at sikre en pålidelig og effektiv drift af disse kritiske tjenester, er en robust og velfungerende IT-infrastruktur afgørende.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister: 

Klage over ikke at være blevet udvalgt skal være indgivet til Klagenævnet for Udbud inden 20 kalen-derdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. 
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden: 

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 

3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og ud-budslovens § 171, stk. 4. 

4) 20 kalenderdage regnet fra dagen efter at ordregiveren har meddelt sin beslutning, jf. udbuds-lovens § 185, stk. 2. 

Senest samtidig med at en klage indgives til Klagenævnet for Udbud, skal klageren skriftligt under-rette ordregiveren om, at klage indgives til Klagenævnet for Udbud, og om hvorvidt klagen er indgi-vet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. 

Klagenævnet for Udbuds e-mailadresse er klfu@naevneneshus.dk. 

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.
Den udbudte kontrakt har en løbetid på 6 år med option på to forlængelser, som hver har en varighed på op til 12 måneder. Kontraktens maksimale løbetid er således 8 år.


Winner: Atea A/S
Award value: 29000000
Number of bids: 1